**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

715600, Жалал-Абад шаары, Ж.Бакиев кочосу,38 715600, г. Жалал-Абад, ул. Ж.Бакиева, 38

тел: (03722) 5-32-37, факс 2-10-22 тел: (03722) 5-32-37, факс 2-10-22

**«7»-сентябрь 2023-ж.**

**IX чакырылыш**

**кезектеги XXXI сессия**

**ТОКТОМ №1 ПОСТАНОВЛЕНИЕ**

**Жалал-Абад шаарындагы жер тилкесин муниципалдык менчикке кабыл алууга жана имараттарын бузууга макулдук берүү жөнүндө**

Кыргыз Республикасынын “Мүлккө муниципалдык менчик жөнүндөгү” мыйзамынын 6-беренесине ылайык, Жалал-Абад шаарынын мэриясынын 03.08.2023-жылдагы чыг.№01-19/2827-сандуу катты Жалал-Абад шаардык кеңешинин 23.08.2023-жылдагы курулуш, транспорт, коммуналдык чарба жана байланыш боюнча туруктуу комиссиясы карап чыгып, комиссиянын корутундусуна ылайык, Депутаттардын Жалал-Абад шаардык кеңешинин кезектеги XXXI сессиясы

**ТОКТОМ КЫЛАТ:**

1. Жалал-Абад шаарынын Пушкин көчөсүнүн №148а дарегинде жайгашкан №1-кесиптик лицейинин 3,0 га жер тилкесин муниципалдык менчикке кабыл алууга жана эскилиги жеткен авариялык абалдагы имараттарды бузууга макулдук берилсин.
2. Мыйзам талаптарын сактоо менен жер тилкелерди өткөрүп алууда жана имараттарды бузууда коопсуздук эрежелерин сактоо боюнча иш жүргүзүү жагы Жалал-Абад шаарынын мэрине (Э.Ормоков), Жалал-Абад муниципалдык менчик башкармалыгынын башчысына (Ж.Борукулов) милдеттендирилсин.
3. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеӊештин жоопту катчысына (О.Эшенкулов) милдеттендирилсин.
4. Ушул токтомдун аткарылышын көзөмөлдөө жагы шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыялангандан тартып күчүнө кирет.

**Төрага Н.Орозбаев**